JEGYZŐKÖNYV

Készült: 2019. november 26-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott nyilvános Képviselő-testületi üléséről.

Jelen vannak:

Mikó Zoltán polgármester

Megyesi Ákos alpolgármester

Dobos Lászlóné képviselő

Nagy János képviselő

Igazoltan távol:

Tóth Péter Benjámin képviselő

Meghívottak:

2. napirendi pont tárgyalására:

Budainé Pázmándi Judit intézményvezető

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a Képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés a Tiszagyulaházi Aprajafalva Óvoda 2019/2020. nevelési évi munkatervének véleményezéséről.

Előadó: Budainé Pázmándi Judit intézményvezető

Előterjesztés: írásos

1. Előterjesztés a Bartók Béla utca forgalmi rendjének szabályozásáról.

Előadó: Mikó Zoltán polgármester

Előterjesztés: írásos

1. Előterjesztés a belső ellenőri feladatok ellátásáról.

Előadó: Mikó Zoltán polgármester

Előterjesztés: írásos

1. Előterjesztés a 2020. évi belső ellenőrzési tervről.

Előadó: Mikó Zoltán polgármester

Előterjesztés: írásos

1. Előterjesztés az önkormányzat részvételével működő társulások társulási tanácsába tag delegálásáról.

Előadó: Mikó Zoltán polgármester

Előterjesztés: írásos

1. Előterjesztés közmeghallgatás meghirdetéséről.

Előadó: Mikó Zoltán polgármester

Előterjesztés: írásos

1. Előterjesztés a téli igazgatási szünet elrendeléséről.

Előadó: Mikó Zoltán polgármester

Előterjesztés: írásos

1. Előterjesztés 2020. évi munkaterv elfogadására.

Előadó: Mikó Zoltán polgármester

Előterjesztés: írásos

1. Előterjesztés a 39/2019. (X. 24.) számú Képviselő-testületi Határozat módosításáról.

Előadó: Mikó Zoltán polgármester

Előterjesztés: írásos

*A Képviselő-testület 4 igen szavazattal (a szavazásban 4 fő vett részt) – egyetért a napirendi pont tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő-testületi határozatok végrehajtásáról szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

42/2019. (XI. 26.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------------ Felelős: -----------

2./

Előterjesztés a Tiszagyulaházi Aprajafalva Óvoda 2019/2020. nevelési évi munkatervének véleményezéséről.

Előadó: Budainé Pázmándi Judit intézményvezető

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkérdezi Budainé Pázmándi Judit intézményvezetőt van-e szóbeli kiegészítése az előterjesztéshez?

Budainé Pázmándi Judit intézményvezető: Annyi kiegészítése lenne, hogy létszámváltozás történt, 26-ról 27 főre emelkedett a gyerekek száma. Engedélyük 30 főre szól és valószínű, hogy be is telik a létszám. Más településről is járnak gyerekek, de a helyieket előnyben kell részesíteni és kötelező felvenni.

Mikó Zoltán polgármester: Az óvodai konyha bővítésére nyílik lehetőség a jövő évben, és élni kellene a lehetőséggel. Az étkezők létszáma egyre növekszik.

Dobos Lászlóné képviselő: Elmondja, hogy a munkaterv a törvényességnek és a jogszabályoknak megfelel, és részletes.

Megkérdezi, hogy pszichológus jár-e ki rendszeresen?

Budainé Pázmándi Judit intézményvezető: Válaszában elmondja, hogy a pedagógiai szakszolgálatnál van egy fő pszichológus, akinek hetente kellene kijárnia, de van, hogy egész nevelési évben egyszer jön ki, annyira le van terhelve.

Dobos Lászlóné képviselő: Egy ilyen szépen felújított óvodában nincs elég helyiség. Gondol itt arra, hogy kellene egy külön iroda az intézményvezetőnek, ahol papírmunkáit tudja végezni, vendégeket tud fogadni, stb.

Mikó Zoltán polgármester: A konyhabővítés során egy irodahelyiség is be lett tervezve.

Dobos Lászlóné képviselő: A nyári ügyelet hogyan oldható meg, ha a szülő kéri?

Budainé Pázmándi Judit intézményvezető: Nem tudja megmondani.

Dobos Lászlóné képviselő: A térítési díj emelése óta változott-e az étel minősége, kapnak-e többször húst, gyümölcsöt a gyerekek? A barterből származó zöldségfélék jelentenek-e könnyebbséget? Tudomása szerint piaci áron vannak számlázva az óvoda felé? Miért van ez?

Budainé Pázmándi Judit intézményvezető: 27 gyerekből csak 4 fizetős van. Gyümölcsből továbbra is hiány van, az étel minősége javult az emelés óta. Egy Kincstári ellenőrzés során derült ki, hogy piaci áron kell az óvodának adni a megtermelt zöldségféléket.

Dobos Lászlóné képviselő: Megköszöni az óvónők, dajkák, konyhások munkáját. Jó érzés tudni, hogy jó kezekben vannak a gyerekek, és nagyon szeretnek óvodába járni.

Mikó Zoltán polgármester: Szintén megköszöni az óvodai dolgozók munkáját, dicséret illeti őket.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Aprajafalva Óvoda 2019/2020. nevelési évi munkatervének véleményezéséről szóló határozati javaslattal, kézfelnyújtással szavazzon:

*A képviselő-testület a Tiszagyulaházi Aprajafalva Óvoda 2019/2020. nevelési évi munkatervének véleményezéséről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

43/2019. (XI. 26.) számú határozata

a Tiszagyulaházi Aprajafalva Óvoda 2019/2020. nevelési évi munkatervének véleményezéséről

Tiszagyulaháza Község Önkormányzata Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében foglaltak szerint a Tiszagyulaházi Aprajafalva Óvoda 2019/2020. nevelési évi munkatervét megismerte.

A testület megállapította, hogy a munkaterv a jogszabályi elírások szerint, az előírt tartalommal készült. Az intézmény 2019/2020. nevelési évi munkaterve megvalósítása esetén biztosítja a gyermekek testi, szellemi fejlődését, gazdagítja ismereteiket a mikro- és makrokörnyezet hagyományairól, ünnepségeiről, rendezvényeiről.

A munkaterv bemutatja az intézmény kapcsolatrendszerét, a személyi és tárgyi feltételeket, a működés alapvető szabályait.

A munkaterv megfelelő fórumot biztosít a szülőknek, a jogszabályi elírások szerint ütemezi az óvodai nevelés nélküli munkanapokat, szüneteket.

Felkéri a polgármestert, hogy az intézményvezetőt a fenntartói véleményről tájékoztassa.

**Határidő:** 2019. december 10. **Felelős:** Mikó Zoltán polgármester

*(A jegyzőkönyv számára megállapítom, hogy Budainé Pázmándi Judit intézményvezető az üléstermet elhagyta.)*

3./

Előterjesztés a Bartók Béla utca forgalmi rendjének szabályozásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: A Bartók utca útfelújítása megtörtént, és indokolt a forgalmi rend megváltoztatása annak megóvása érdekében. Kikérték a Bartók utca lakóinak véleményét, javaslatát. Egy javaslat érkezett mindössze, amely megegyezik az önkormányzat elképzelésével, miszerint az Ady utca felől lesz mindkét irányba egyirányú az útszakasz, kiegészítő táblákkal (súlykorlátozás, kivéve célforgalom). A táblák megrendelésre kerültek, amelyekre 200 ezer forintot biztosítana az önkormányzat.

Dobos Lászlóné képviselő: Nagyon furcsának találja, hogy csak egy javaslat érkezett, és az átadáson sem jelent meg senki az utca lakói közül. Nagy érdektelenségre utal az ott lakók részéről.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Bartók Béla utca forgalmi rendjének szabályozásáról szóló határozati javaslattal, kézfelnyújtással szavazzon:

*A képviselő-testület a Bartók Béla utca forgalmi rendjének szabályozásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

44/2019. (XI. 26.) számú határozata

a Bartók Béla utca forgalmi rendjének szabályozásáról

Tiszagyulaháza Község Önkormányzata Képviselő-testülete az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet 2. § (1) bekezdésében meghatározott feladatkörében úgy határoz, hogy a Tiszagyulaháza, Bartók Béla utcán egyirányú forgalmú útszakaszokat alakít ki úgy, hogy az Ady Endre utcáról a Bartók Béla utcára fordulva mindkét irányban biztosított legyen az egyirányú haladás, és a Rákóczi utca, valamint a Széchenyi utca felőli oldalon behajtást tiltó tábla kerüljön kihelyezésre, és a kerékpáros forgalom a Bartók Béla utcán mindkét irányból biztosított legyen.

A Képviselő-testület a Tiszagyulaháza, Bartók Béla utca teljes szakaszára 3,5 tonna súlyhatárig súlykorlátozást rendel el.

A Képviselő-testület a Bartók Béla utca forgalmi rendjének kialakítására 200.000,- Ft keretösszeget biztosít az önkormányzat 2019. évi költségvetés terhére.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 31. Felelős: Mikó Zoltán polgármester

4./

Előterjesztés a belső ellenőri feladatok ellátásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Az önkormányzati törvény előírja, hogy a helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. Évente bíz meg az önkormányzat egy céget, aki ellátja az ellenőri feladatokat. Két ajánlat érkezett, az egyik a Val-Ethik Kft-től 150.000.-Ft értékben, a másik Balla Gáborné egyéni vállalkozótól 200.000.- Ft értékben. Ebben kell dönteni a testületnek, ki lássa el a feladatot 2020. évben.

Dobos Lászlóné képviselő: Javasolja az olcsóbb ajánlatot elfogadni.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a belső ellenőri feladatok ellátásáról szóló határozati javaslattal, kézfelnyújtással szavazzon:

*A képviselő-testület a belső ellenőri feladatok ellátásáról szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

45/2019. (XI. 26.) számú határozata

a belső ellenőri feladatok ellátásáról

Tiszagyulaháza Község Önkormányzata Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerint Tiszagyulaháza Község Önkormányzata 2020. évi belső ellenőrzési tevékenységének elvégzésével a „Val-Ethik” Könyvvizsgáló és Tanácsadó Kft-t (1025 Budapest, Pitypang út 1/A. 1/4.) bízza meg, 150.000 Ft/év díjazással.

Felhatalmazza a polgármestert a belső ellenőrzési szolgáltatás elvégzésével kapcsolatos szerződés megkötésére.

Felkéri a polgármestert, hogy a 2020. évi költségvetés elkészítésekor a határozatból adódó kiadás tervezéséről gondoskodjon.

Határidő: 2019. december 31. – szerződés megkötésére Felelős: Mikó Zoltán polgármester

2020. február 28. – kiadások tervezésére

5./

Előterjesztés a 2020. évi belső ellenőrzési tervről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

**Dr. Nagy Attila kirendeltségvezető:** A helyi önkormányzatra vonatkozó éves ellenőrzési tervet a képviselő-testületnek a tárgyévet megelőző év december 31-éig el kell fogadnia. A 2020. évi belső ellenőrzési tervben szereplő javaslat a helyi adók és az azzal kapcsolatos adóhatósági feladatok ellenőrzését tartalmazza.

**Dobos Lászlóné képviselő:** A 70 év feletti, egyedülálló személyeknek nem kell kommunális adót fizetni, mégis kiküldésre kerül részükre a csekk. Az ügyintéző feladata lenne ennek a figyelése. A helyi újságba meg kellene jelentetni, hogy tudjanak róla az érintettek és tudják jelezni az önkormányzat felé, amennyiben jogosultak rá.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a 2020. évi belső ellenőrzési tervről szóló határozati javaslattal, kézfelnyújtással szavazzon:

*A képviselő-testület a 2020. évi belső ellenőrzési tervről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

46/2019.(XI. 26.) számú határozata

a 2020. évi belső ellenőrzési tervről

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. §-a alapján az önkormányzat és intézménye 2020. évi belső ellenőrzési tervét az alábbi tartalommal hagyja jóvá:

|  |  |  |  |  |  |
| --- | --- | --- | --- | --- | --- |
| Ellenőrzendő folyamatok és szervezeti egységek | Az ellenőrzés célja, tárgya, ellenőrzött időszak | Ellenőrzés módszerei | Az ellenőrzés típusa | Az ellenőrzés ütemezése | Erő-forrás szükség-letek |
| Tiszagyulaháza Község  Önkormányzata, Hajdúnánási Közös Önkormányzati Hivatal | Cél: annak vizsgálata, hogy az egyes adótípusok megállapítása, nyilvántartása és beszedése a vonatkozó jogszabályok szerint történik-e.  Tárgy: Tiszagyulaháza Község Önkormányzatának 2019. évi helyi adókkal kapcsolatos adóhatósági tevékenységének ellenőrzése.  Időszak: 2019. január 1 - 2019. december 31. | Dokumentumok, nyilvántartások, helyszíni ellenőrzés | Szabályszerűségi ellenőrzés | 2020. II félév | 20 nap |

Felkéri a polgármestert, hogy a belső ellenőrzést követően annak eredményéről tájékoztassa a testületet.

Határidő: esedékességkor Felelős: Mikó Zoltán polgármester

6./

Előterjesztés az önkormányzat részvételével működő társulások társulási tanácsába tag delegálásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Elmondja, hogy a társulási tanácsba a tagot a képviselő-testület delegálja. Az önkormányzat jelenleg négy társulásban vesz részt tagként.

Megyesi Ákos alpolgármester: Javasolja a polgármestert delegálni mind a négy társulásba.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért azzal, hogy a Debreceni Agglomeráció Hulladékgazdálkodási Társulás Társulási Tanácsába Mikó Zoltán polgármester kerüljön delegálásra, kézfelnyújtással szavazzon:

*A képviselő-testület a Debreceni Agglomeráció Hulladékgazdálkodási Társulás Társulási Tanácsába tag delegálásáról szóló határozati javaslatot 4 igen szavazattal elfogadta (a szavazásban 4 fő vett részt) és az alábbi határozatokat hozta:*

Tiszagyulaháza Község Önkormányzata

Képviselő-testületének

47/2019. (XI. 26.) számú határozata

a Debreceni Agglomeráció Hulladékgazdálkodási Társulás Társulási Tanácsába tag delegálásáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Debreceni Agglomeráció Hulladékgazdálkodási Társulás (4024 Debrecen, Piac utca 20.) tagnak 2019. december 1. napjától

Mikó Zoltán polgármestert

(4097, Tiszagyulaháza, Kossuth u. 71/1.)

delegálja.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 1. Felelős: Mikó Zoltán polgármester

Mikó Zoltán polgármester: Felkéri a képviselő-testületet, hogy aki egyetért azzal, hogy a Hajdúnánás-Folyás-Tiszagyulaháza-Újtikos Szociális és Gyermekjóléti Önkormányzati Társulás Társulási Tanácsába Mikó Zoltán polgármester kerüljön delegálásra, kézfelnyújtással szavazzon:

*A képviselő-testület a Hajdúnánás-Folyás-Tiszagyulaháza-Újtikos Szociális és Gyermekjóléti Önkormányzati Társulás Társulási Tanácsába tag delegálásáról szóló határozati javaslatot 4 igen szavazattal elfogadta (a szavazásban 4 fő vett részt) és az alábbi határozatokat hozta:*

Tiszagyulaháza Község Önkormányzata

Képviselő-testületének

48/2019. (XI. 26.) számú határozata

a Hajdúnánás-Folyás-Tiszagyulaháza-Újtikos Szociális és Gyermekjóléti Önkormányzati Társulás Társulási Tanácsába tag delegálásáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Hajdúnánás-Folyás-Tiszagyulaháza-Újtikos Szociális és Gyermekjóléti Önkormányzati Társulás (4080 Hajdúnánás, Köztársaság tér 1.) tagnak 2019. december 1. napjától

Mikó Zoltán polgármestert

(4097, Tiszagyulaháza, Kossuth u. 71/1.)

delegálja.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 1. Felelős: Mikó Zoltán polgármester

Mikó Zoltán polgármester: Felkéri a képviselő-testületet, hogy aki egyetért azzal, hogy a Hajdúsági Szilárd Hulladéklerakó és Hasznosító Társulás Társulási Tanácsába Mikó Zoltán polgármester kerüljön delegálásra, kézfelnyújtással szavazzon:

*A képviselő-testület a Hajdúsági Szilárd Hulladéklerakó és Hasznosító Társulás Társulási Tanácsába tag delegálásáról szóló határozati javaslatot 4 igen szavazattal elfogadta (a szavazásban 4 fő vett részt) és az alábbi határozatokat hozta:*

Tiszagyulaháza Község Önkormányzata

Képviselő-testületének

49/2019. (XI. 26.) számú határozata

a Hajdúsági Szilárd Hulladéklerakó és Hasznosító Társulás Társulási Tanácsába tag delegálásáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Hajdúsági Szilárd Hulladéklerakó és Hasznosító Társulás (4220 Hajdúböszörmény, Bocskai tér 1.) tagnak 2019. december 1. napjától

Mikó Zoltán polgármestert

(4097, Tiszagyulaháza, Kossuth u. 71/1.)

delegálja.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 1. Felelős: Mikó Zoltán polgármester

Mikó Zoltán polgármester: Felkéri a képviselő-testületet, hogy aki egyetért azzal, hogy a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába Mikó Zoltán polgármester kerüljön delegálásra, kézfelnyújtással szavazzon:

*A képviselő-testület a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába tag delegálásáról szóló határozati javaslatot 4 igen szavazattal elfogadta (a szavazásban 4 fő vett részt) és az alábbi határozatokat hozta:*

Tiszagyulaháza Község Önkormányzata

Képviselő-testületének

50/2019. (XI. 26.) számú határozata

a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába tag delegálásáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Tiszadobi Családsegítő és Gyermekjóléti Térségi Intézményfenntartó Társulás (4456 Tiszadob, Andrássy út 37.) tagnak 2019. december 1. napjától

Mikó Zoltán polgármestert

(4097, Tiszagyulaháza, Kossuth u. 71/1.)

delegálja.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 1. Felelős: Mikó Zoltán polgármester

7./

Előterjesztés közmeghallgatás meghirdetéséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Az előterjesztés szerint a közmeghallgatás november 29-én, 14.00 órakor lenne a Művelődési Házban. Témája az önkormányzat 2019. évi munkájáról, és a jövőbeli fejlesztési lehetőségekről szóló tájékoztató. Kéri mondják el véleményüket, javaslatukat ezzel kapcsolatban.

Dobos Lászlóné képviselő: Nagyon közelinek tartja az időpontot, javasolja más időpontra áttenni.

Megyesi Ákos alpolgármester: Amennyiben ragaszkodnak a 29-hez, akkor legyen a kezdés 18.00 óra. A 14.00 nagyon korai, sokan még dolgoznak akkor.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a közmeghallgatás meghirdetéséről szóló határozati javaslattal, azzal a módosítással, hogy a kezdés 18.00 óra legyen, kézfelnyújtással szavazzon:

*A képviselő-testület a közmeghallgatás meghirdetéséről szóló előterjesztést, azzal a módosítással, hogy a kezdés 18.00 óra legyen 3 igen és 1 nem szavazattal (Dobos Lászlóné képviselő) elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

51/2019. (XI. 26.) számú határozata

közmeghallgatás meghirdetéséről

Tiszagyulaháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 54. §-a, és az Önkormányzat Szervezeti és Működési Szabályzatáról szóló 16/2014. (X. 22.) önkormányzati rendelet 46. § (2) bekezdése alapján közmeghallgatást tart.

A közmeghallgatás helye: Művelődési Ház (4097 Tiszagyulaháza, Kossuth u. 25.)

ideje: 2019. november 29. 18.00 óra.

tárgya: Az önkormányzat 2019. évi munkájáról, és a jövőbeli fejlesztési lehetőségekről szóló tájékoztató

Felkéri a polgármestert, hogy a közmeghallgatás időpontjának, helyének és tárgyának az Önkormányzat Szervezeti és Működési Szabályzatáról szóló 16/2014. (X. 22.) önkormányzati rendeletben meghatározott módon történő közzétételéről gondoskodjon.

Határidő: 2019. november 27. Felelős: Mikó Zoltán polgármester

8./

Előterjesztés a téli igazgatási szünet elrendeléséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Jogszabály rendelkezik az igazgatási szünetről, amely jelen esetben öt munkanapot jelent.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a téli igazgatási szünet elrendeléséről szóló határozati javaslattal, kézfelnyújtással szavazzon:

*A képviselő-testület a téli igazgatási szünet elrendeléséről szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatokat hozta:*

Tiszagyulaháza Község Önkormányzata

Képviselő-testületének

52/2019. (XI. 26.) számú határozata

a téli igazgatási szünet elrendeléséről

Tiszagyulaháza Község Önkormányzata Képviselő-testülete a közszolgálati tisztviselőkről szóló 2011. évi CXCIX törvény 232. § (3) bekezdésében foglalt felhatalmazás alapján a Hajdúnánási Közös Önkormányzati Hivatal Tiszagyulaházi Kirendeltségére vonatkozóan

2019. december 23-tól 2020. január 3-ig igazgatási szünetet rendel el.

Felkéri a jegyzőt, hogy az igazgatási szünet időtartama alatt a zavartalan ügymenet és feladatellátás biztosításáról, valamint a lakosság tájékoztatásáról gondoskodjon.

Határidő: 2019. december 15. - lakosság tájékoztatására Felelős: Dr. Kiss Imre jegyző

folyamatos - feladatellátás biztosítása

9./

Előterjesztés 2020. évi munkaterv elfogadására

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a 2020. évi munkaterv elfogadásáról szóló határozati javaslattal, kézfelnyújtással szavazzon:

*A képviselő-testület a 2020. évi munkaterv elfogadására szóló előterjesztést 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

53/2019. (XI. 26.) számú határozata

a 2020. évi munkaterv elfogadásáról

Tiszagyulaháza Község Önkormányzatának Képviselő-testülete megtárgyalta a 2020. évi munkatervre vonatkozó javaslatot, melyet a melléklet szerint elfogad.

Felkéri a polgármestert, hogy gondoskodjon a napirendek határidőben történő előterjesztéséről.

Határidő: folyamatos Felelős: Mikó Zoltán polgármester

10./

Előterjesztés a 39/2019. (X. 24.) számú Képviselő-testületi Határozat módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: A határozatban az egyértelműség kedvéért számmal is ki kell írni a költségtérítés összegét, amely jelen esetben 0 Ft, azaz nulla forint. Az előző határozatot pedig hatályon kívül kell helyezni. Kéri a Képviselő-testületet, hogy döntsön az alpolgármester tiszteletdíjának és költségtérítésének pontosításáról.

Megyesi Ákos alpolgármester: Kéri a szavazásból való kizárását.

Mikó Zoltán polgármester: Kérte a Tisztelt Képviselőket, szavazzanak! Aki elfogadja Megyesi Ákos kizárását az alpolgármester tiszteletdíjának és költségtérítésének megállapítására irányuló szavazásokból, kézfelemeléssel jelezze.

*A szavazásban 4 fő képviselő vett részt, a Képviselő-testület 4 igen szavazattal, nem szavazat és tartózkodás nélkül elfogadta Megyesi Ákos kizárását az alpolgármester tiszteletdíjának és költségtérítésének megállapítására irányuló szavazásokból.*

Képviselő részéről egyéb kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatának I. pontját. Felkéri a képviselő-testületet, hogy aki egyetért a 39/2019. (X. 24.) számú Képviselő-testületi Határozat hatályon kívül helyezéséről szóló határozati javaslattal, kézfelnyújtással szavazzon:

*A képviselő-testület a 39/2019. (X. 24.) számú Képviselő-testületi Határozat hatályon kívül helyezéséről szóló határozati javaslatot 3 igen szavazattal és 1 fő képviselő kizárásával (Megyesi Ákos) elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

54/2019. (XI. 26.) számú határozata

a 39/2019. (X. 24.) számú Képviselő-testületi Határozat hatályon kívül helyezéséről

Tiszagyulaháza Község Önkormányzata Képviselő-testülete az alpolgármester tiszteletdíja és költségtérítése megállapításáról szóló 39/2019. (X. 24.) számú Képviselő-testületi Határozatot hatályon kívül helyezi.

Határidő: - Felelős: -

Mikó Zoltán polgármester: Szavazásra bocsátja az előterjesztés határozati javaslatának II. pontját. Felkéri a képviselő-testületet, hogy aki egyetért az alpolgármester tiszteletdíja és költségtérítése megállapításáról szóló határozati javaslattal, kézfelnyújtással szavazzon:

*A képviselő-testület az alpolgármester tiszteletdíja és költségtérítése megállapításáról szóló határozati javaslatot 3 igen szavazattal, 1 fő képviselő kizárásával (Megyesi Ákos) elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

55/2019. (XI. 26.) számú határozata

az alpolgármester tiszteletdíja és költségtérítése megállapításáról

Tiszagyulaháza Község Önkormányzata Képviselő-testülete a megválasztott társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján 0 (nulla) Ft/hó összegben határozza meg. Emellett a társadalmi megbízatású alpolgármester havonta a tiszteletdíjának 15 %-ában meghatározott összegű költségtérítésre jogosult, amelynek összege 0 (nulla) Ft/hó.

Felkéri a polgármestert, hogy a határozatból adódó szükséges intézkedések megtételéről gondoskodjon

Határidő: 2019. december 15. Felelős: Mikó Zoltán polgármester

Dobos Lászlóné képviselő:

Tájékoztatja a Képviselő-testületet, hogy a Bartók utcán a felújítás után felhalmozva még mindig ott található a kőtörmelék.

Az orvosi rendelő előtti tuját meg kellene metszeni, mert a járdán nem lehet tőle közlekedni.

A jövő célkitűzései között szerepelhetne az iskola energetikai korszerűsítése.

Véleménye szerint a képviselők egy minimális tiszteletdíjat megérdemelnének.

Megyesi Ákos alpolgármester: A kőtörmelék el lett szállítva.

Mikó Zoltán polgármester: A tiszteletdíjról annyit tud mondani, hogy a pénzügyes kollégával egyeztetni fog, át kell nézni a költségvetést.

Megyesi Ákos alpolgármester: Amennyiben kapnának tiszteletdíjat ő személy szerint felajánlaná jótékony célra.

Javasolja egy hótoló lap beszerzését az önkormányzatnak, mert az a rakodó, amellyel ők rendelkeznek nem alkalmas hótolásra. Továbbá egy ilyen szerkezet az utak tisztítására is alkalmas lenne.

A játszótér rendbetétele is jó lenne, ha már nincs rá pályázat, hogy legalább balesetveszélyes ne legyen.

Mikó Zoltán polgármester: Válaszában elmondja, hogy rábízza az alpolgármesterre a feladatot, vegye fel a kapcsolatot a falugondnokkal és nagyon jó lesz, ha legalább balesettmentessé teszik.

A hótoló vásárlásától sem zárkózik el, megkéri a képviselőket nézzenek utána egy olcsóbb eszköz beszerzési lehetőségének.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 930-kor bezárta.

K. m. f.

Mikó Zoltán Dr. Kiss Imre

polgármester jegyző